Iepirkuma “Digitālas komunikācijas platformas izstrāde un uzturēšana

pasākuma V Pasaules latviešu zinātnieku kongress „Zinātne Latvijai” vajadzībām”

**TEHNISKĀ SPECIFIKĀCIJA**

# Iepirkuma priekšmets

Digitālas komunikācijas platformas izstrāde un uzturēšana pasākuma V Pasaules latviešu zinātnieku kongress „Zinātne Latvijai” vajadzībām (turpmāk – Pakalpojums).

# Pasūtītājs: Izglītības un zinātnes ministrija, Reģ.Nr. 90000022399; Adrese: Vaļņu iela 2, Rīga, LV-1050; e-pasts: [izm@izm.gov.lv](mailto:izm@izm.gov.lv) (kontaktpersona: Laila Jablonska; e-pasts: [laila.jablonska@izm.gov.lv](mailto:laila.jablonska@izm.gov.lv)).

# CPV kods: 72200000-7 Programmatūras izstrādes un konsultāciju pakalpojumi.

# Pakalpojuma nepieciešamība

Digitālas komunikācijas platformas izstrāde un uzturēšana pasākuma V Pasaules latviešu zinātnieku kongress „Zinātne Latvijai” (turpmāk - kongress) vajadzībām ERAF projekta Nr. 1.1.1.5/17/I/002 “Integrētie nacionālā līmeņa pasākumi Latvijas pētniecības un attīstības interešu pārstāvības stiprināšanai Eiropas pētniecības telpā” (turpmāk – projekts) aktivitāšu īstenošanai.

Izglītības un zinātnes ministrijas (turpmāk – ministrijas) īstenotā projekta mērķis ir stiprināt Latvijas starptautisko sadarbību pētniecības un tehnoloģiju jomā, sekmēt Latvijas pētnieku integrāciju Eiropas un pasaules pētniecības telpā, kā arī veicināt Latvijas sabiedrības atbalstu zinātnei un izpratni par tās nozīmi.

2023. gadā jau piekto reizi notiks svarīgs notikums zinātnē – V Pasaules latviešu zinātnieku kongress „Zinātne Latvijai”. Kongress ir tikšanās vieta tiem, kuriem sirds deg par Latviju un Latvijas zinātni! Kongresu organizē ministrija sadarbībā ar Valsts prezidenta kanceleju, Ārlietu ministriju, Latvijas zinātnes universitātēm (LU, LBTU, RTU un RSU), Latvijas Rektoru padomi, Latvijas Zinātnes padomi, Latvijas Zinātņu akadēmiju, Latvijas Jauno zinātnieku apvienību, Latviešu ārstu un zobārstu apvienību, Pasaules brīvo latviešu apvienību, Eiropas latviešu apvienību, Amerikas latviešu apvienību, Biedrību “Ekonomiskā sadarbība un investīcijas Latvijai” (kustība #esiLV) un Latvijas Darba devēju konfederāciju. Kongresā piedalīsies Latvijas zinātnes ekosistēmas dalībnieki un iesaistītās puses – Latvijas un diasporas zinātnieki, jaunie zinātnieki, studenti, starptautiskie un vietējie sadarbības partneri pētniecības un inovāciju jomā, valdības, publiskā un privātā sektora, kā arī ārvalstu diplomātisko pārstāvniecību pārstāvji.

# Darba uzdevums

Digitālā komunikācijas platforma paredzēta Kongresa stratēģisko komunikācijas mērķu sasniegšanai un nodrošinās: 1) dalībnieku reģistrāciju, interaktīvas pasākuma programmas un tiešsaistes pasākuma komunikācijas platformas satura vadību un administrēšanu, kā arī 2) dalībnieku un sabiedrības informēšanu par Kongresa saturu un norisi tīmekļa vietnē.

Digitālās platformas dizains pielāgojams kongresa vizuālajai identitātei atbilstoši Pasūtītāja iesniegtajiem vizuālajiem materiāliem.

Platformas funkcionalitāte: 1) reģistrācijas platforma; 2) interaktīvā pasākuma programma; 3) tiešsaistes pasākuma komunikācijas platforma; 4) kongresa domēns un tīmekļa vietne.

**5.1. Prasības reģistrācijas platformai**

Reģistrācijas platformai jānodrošina šādu funkcionalitāti:

* reģistrācijas formu izveidi, nodrošinot, visus nepieciešamos laukus un pieteikšanās iespējas, piemēram:
  + informācija par dalībnieku (vārds, uzvārds, valsts, kontaktinformācija – tālrunis, e-pasts, valsts, pārstāvētā organizācija, organizācijas tips, darbības virziens/tematika, lauks individuālas informācijas ievadīšanai u.c.);
* vizuālās identitātes pielāgošanu;
* dalībnieku sarakstu importu un eksportu;
* dalībnieku filtrēšana pēc dalībnieku kategorijas;
* e-pastu izsūtīšanu (piemēram, ielūguma, apstiprinājuma vai atgādinājuma e-pasti);
* dalībnieku vārda karšu un sertifikātu drukas faila izveidi;
* dalībnieku plūsmas kontroles saraksti ar iespēju redzēt apmeklējumu tiešsaistē.

Izpildītājam jāpiesaista sertificēts personas datu aizsardzības speciālists.

**5.2. Prasības interaktīvai pasākuma programmai**

Interaktīvai pasākumu programmai jānodrošina šādas iespējas:

* iespējai pievienot vairāku dienu programmas ierakstus latviešu un angļu valodā;
* iespēja pievienot vairākus ierakstus dienas ietvaros latviešu un angļu valodā;
* iespēju pievienot papildu aprakstu pie programmas ieraksta latviešu un angļu valodā;
* iespēju norādīt notikumu laikus, telpas;
* iespēja norādīt notikumu lektorus latviešu un angļu valodā;
* iespēja pievienot aprakstu par lektoru ar fotogrāfiju un īsu lektora aprakstu latviešu un angļu valodā;
* iespēju integrēt pasākuma programmu latviešu un angļu valodā Pasūtītāja norādītajā tīmekļa vietnē, izmantojot *iframe embed* kodu.

Izpildītājam jānodrošina Pasūtītāja piekļuve satura ievietošanai un administrēšanai latviešu un angļu valodā.

**5.3. Prasības tiešsaites pasākuma komunikācijas platformai.**

Tiešsaites pasākuma komunikācijas platformai jānodrošina šādu funkcionalitāti latviešu un angļu valodā:

* pasākuma galveno ziņu atspoguļošana ziņu plūsmā;
* dalībnieku profilu izveide no reģistrācijas datiem;
* tiešraides video skatuves, kas ir brīvi pieejamas pasākumu dalībniekiem;
* pasākumu platformas atsevišķas sadaļas, kā piemēram – programmas sadaļa, dalībnieku sadaļa, kalendāra sadaļa, administrācijas sadaļa u.c.;
* statistikas sadaļa ar detalizētu informācija par pasākumu apmeklējumu, kā arī iespēju datus eksportēt;
* iespēju dalībniekiem savstarpēji sazināties platformas ietvaros sarakstoties vai veidojot video zvanus;
* iespēja izveidot interaktīvus satura elementus – balsošana, aptaujas, komentēšana, jautājumu uzdošana moderatoram, novērtēšana;

Izpildītājam jānodrošina satura ievietošana un administrēšana latviešu un angļu valodā. Pasūtītājam jābūt atsevišķai piekļuvei ar iespēju rediģēt datus latviešu un angļu valodā.

**5.4. Prasības Kongresa domēnam un tīmekļa vietnei**

Kongresa domēnam un tīmekļa vietnei jānodrošina šādas iespējas:

* Pasūtītāja norādītā domēna iegāde un tīmekļa vietnes publicēšana norādītajā domēnā (norādītais domēns jāiegādājas www.nic.lv);
* tīmekļa vietnei jānodrošina SSL sertifikāts. Datu apmaiņai jānotiek izmantojot šifrētu datu kanālu (HTTPS);
* Tīmekļa vietnes ielādes ātrums nevar būt ilgāks par sekundi;
* iespējai pievienot informāciju par Kongresu latviešu un angļu valodā;
* iespēju reģistrēties dalībai Kongresā (integrēta reģistrācijas platforma) latviešu un angļu valodā;
* iespēju reģistrēt stenda referātu tēmu, aprakstu un lejupielādēt pieteikumu pārskatu excel vai pdf formātā (izveidot reģistrācijas formu ar visiem nepieciešamajiem laukiem latviešu un angļu valodā: vārds, name, uzvārds, surname, e-pasts, e-mail, zinātniskais grāds, An academic degree, pārstāvētā institūcija, institution, tēma, topic, tēmas apraksts līdz 200 vārdiem, 200-word abstract), kā arī nodrošināt iespēju tiešsaitē vērtēt iesūtītos stenda referātus (dalot tematiski);
* iespēju reģistrēties *ResearchSlam* konkursam un lejupielādēt pieteikumu pārskatu excel vai pdf formātā (izveidot reģistrācijas formu ar visiem nepieciešamajiem laukiem latviešu un angļu valodā: vārds, name, uzvārds, surname, pārstāvētā institūcija, institution, tēma, topic, links, kur pieejams video pieteikums, link where the video application is available);
* iespēju tīmekļa vietnē ietvertās informācijas pieejamību indeksācijai meklēšanas sistēmās Google, Bing, u.c. un iespēju veikt SEO optimizāciju;
* iespēju integrēt tīmekļa vietnes un katras sadaļas apmeklējuma statistiku (*Google Analytics*), bet paredzēt, ka ir jāsaņem tīmekļa vietnes apmeklētāja piekrišana datu nosūtīšanai Google Analytics;
* iespēju Pasūtītāja sagatavotās informācijas pirmreizējo ievietošanu tīmekļa vietnē, t.sk. izveidojot izvēlnes un saistīto elementu struktūru;
* iespēju tīmekļa vietni attēlot uz dažādām ierīcēm un ekrāniem pēc reaģējoša tīmekļa lapas principa (*responsive design*);
* Tīmekļa vietnes publiskajai daļai jābūt savietojamai ar pārlūkprogrammām Internet Explorer, Mozilla Firefox, Chrome un Safari jaunākajām, mājas lapas izstrādes brīdī, pieejamajām šo pārlūkprogrammu stabilajām versijām;
* Tīmekļa vietnē jāspēj izvietot materiālus latviešu un angļu valodās ar iespēju lietotājam izvēlēties vienu no tīmekļa vietnes valodām;
* piekļuve satura sadaļām (Sākumlapa, Par Kongresu, Programma, Runātāji, Reģistrācija, Jaunumi, Praktiska informācija, Galerija, Tiešraide) jānodrošina ar vienotu navigācijas risinājumu, kas pieejams no jebkuras lapas sadaļas;
* integrēt aktīvus linkus kontaktiem un sociālo tīklu kontiem (ar ikonām);
* pievienot partneru logo (jpg vai png faili);
* pievienot un lejupielādēt attēlus, failus (jpg, png, word, pdf, excel) un ievietot tiešraidi (izmantojot *iframe embed* kodu);
* iespēja reģistrēties un pieslēgties dalībnieku komunikācijas platformai.
* vietnei jāspēj nodrošināt noslodzi līdz 30000 apmeklējumiem mēnesī.

# 6. Nosacījumi

Izpildītājam ir jānodrošina Pasūtītāja (līdz 3 personu) klātienes apmācība latviešu valodā darbam ar digitālās komunikācijas platformas vadības sistēmu. Kopējais apmācību ilgums nepārsniedz 4 stundas.

Izpildītājs nodrošina Digitālās komunikācijas platformas izmitināšanu uz Izpildītāja servera, kā arī nodrošina funkcionalitātes nepilnību novēršanu 12 h laikā

Izpildītājam jānodrošina digitālās komunikācijas platformas aizsardzība pret neautorizētu izmaiņu veikšanu vai tās darbības ļaunprātīgu traucēšanu. Izpildītājs ne retāk kā ik pēc 30 dienām nodrošina platformas rezerves kopijas saglabāšanu izmantojot savus resursu, t.sk. veic platformas drošības auditu un sistēmas lietotāju pieredzes auditu un novērš drošības neatbilstības, ja tādas tiek konstatētas, kā arī nodrošina platformas auditu ierakstu glabāšanu sešus mēnešus līguma darbības laikā.

Izpildītājam jānodrošina šādas auditācijas pierakstu prasības pēc pieprasījuma, ja tiek konstatēti drošības apdraudējumi:

* + digitālās komunikācijas platformas (IS) auditācijas pierakstos reģistrē ierakstus vismaz par:
    - pieslēgšanos un atslēgšanos no IS;
    - neveiksmīgu mēģinājumu pieslēgties IS;
    - IS lietotāja konta bloķēšanas faktu;
    - IS lietotāja konta paroles maiņu;
    - darbībām ar IS lietotāja kontu, tai skaitā izveidošana, bloķēšana, dzēšana, privilēģiju piešķiršana, mainīšana;
    - darbībām ar informācijas resursiem, tai skaitā izveidošana, mainīšana, dzēšana, apskate, atlasīšana, eksports;
    - darbībām ar auditācijas konfigurēšanu;
    - automātiski izpildītajiem lietotāju uzdevumiem (batch job).
  + IS auditācijas ierakstā iekļauj vismaz šādu informāciju:
    - darbības vai notikuma laiks, kas sakrīt ar faktiskā notikuma koordinēto pasaules laiku (UTC);
    - IS lietotāja konts, ar kuru saistīta darbība vai notikums;
    - darbības vai notikuma veids (kāda tieši darbība veikta – dzēšana, rediģēšana, apskate, datu atlase u.c.);
    - darbības vai notikuma metadati (piemēram, informācijas resursa mainīšanas gadījumā iepriekšējie dati un jaunie dati);
    - tehnoloģiskās iekārtas identifikators (internetprotokola - IP adrese un, ja iespējams darbstacijas nosaukums), no kuras veikta darbība.
  + auditācijas pierakstu pārsūtīšana uz Pasūtītāja tehnoloģiskajiem resursiem.

Digitālās platformas lietotāju autentificēšanai jāizmanto paroli, tā atbilst šādiem kritērijiem: paroles garums nav īsāks par deviņiem simboliem; parolē neizmanto simbolu virkni no blakus esošiem klaviatūras taustiņiem, ja šādu iespēju nodrošina autentificēšanās risinājums; parole satur vismaz vienu: ciparu (0, 1, 2, 3, 4, 5, 6, 7, 8, 9); simbolu (- =[]\;‘,./`~!@#$%^&\*( )\_+{}|:“<>?); latīņu alfabēta lielo burtu (A-Z); latīņu alfabēta mazo burtu (a-z).; iebūvētu paroles derīguma termiņu 90 dienas; lietotāja informēšanu par paroles mainīšanas nepieciešamību vismaz trīs dienas pirms paroles derīguma termiņa; lietotāja konta automatizētu bloķēšanu, ja parole nav nomainīta līdz paroles derīguma termiņam; aizliegumu mainīt paroli biežāk nekā divas reizes 24 stundu laikā; aizliegumu mainīt paroli, ja jaunā parole sakrīt ar kādu no piecām IS lietotāja konta iepriekšējām parolēm.

Pusēm vienojoties var tikt veiktas izmaiņas Tehniskajā specifikācijā, kas nepārsniedz 10% no Tehniskās specifikācijas prasībām, nemainot faktisko darba apjomu. Pasūtītājs un Izpildītājs vienojas par izmaiņām Tehniskajā specifikācijā, to savstarpēji saskaņojot.

# 7.Termiņi

# 7.1. Digitālas komunikācijas platformas izstrādes termiņš – 10 (desmit) darba dienas no brīža, kad Pasūtītājs iesūtījis informatīvos materiālus, kurus ievietot platformā.

# 7.2. Izpildītājam jānodrošina Digitālās komunikācijas platformas apkalpošana un uzturēšana līdz 2023. gada 30. augustam.

# 7.3. Izpildītājam jānodrošina tīmekļa vietnes domēna pieejamība un apkalpošana no līguma noslēgšanas brīža līdz 2023. gada 30. augustam.

# 7.4. Pēc apkalpošanas perioda beigām jānodrošina tīmekļa vietnes uzturēšana garantijas periodā. Garantijas periodā jānodrošina digitālās komunikācijas platformas tīmekļa vietnes publiska pieejamība, kā arī jānovērš tīmekļa vietnes funkcionalitātes nepilnības līdz 2027.gada 30.augustam. Garantijas atbalsts pieejams telefoniski un e-pasta formā, ar reakcijas laiku līdz 12h darba dienās laikā no 9:00 – 17:00 garantijas periodā.

# 7.5. Pēc tīmekļa vietnes uzturēšana garantijas perioda - 2027.gada 30.augusta, tīmekļa vietnes saturs arhivējams, nododams Pasūtītājam un neatgriezeniski dzēšamas no Izpildītāja tehnoloģiskajiem resursiem.

**8. Apmaksas nosacījumi atbilstoši noteiktajai mēneša maksai Finanšu piedāvājumā:**

Digitālās komunikācijas platformas izstrādes pakalpojuma apmaksa tiek veikta ne vēlāk kā 10 (desmit) darbdienu laikā no dienas, kad ir abpusēji parakstīts pieņemšanas – nodošanas akts un Pasūtītājam iesniegts rēķins.

Digitālās komunikācijas platformas uzturēšanas un apkalpošanas apmaksa tiek veikta ne vēlāk kā 10 (desmit) darbdienu laikā no 2023. gada 30. augusta, kad ir abpusēji parakstīts pieņemšanas – nodošanas akts un Pasūtītājam iesniegts rēķins.

Digitālās komunikācijas platformas garantijas perioda apmaksa tiek veikta ne vēlāk kā līdz 2023. gada 30. oktobrim.

# Prasības pretendentiem:

Pretendentam iepriekšējo trīs gadu laikā (2019.,2020.,2021. un periodā līdz piedāvājumu iesniegšanas termiņa beigām) ir gūta pieredze vismaz 2 (divos) iepirkuma priekšmetam saturiski līdzīgos projektos, ar saturiski līdzīgu projektu saprotot digitālas platformas izstrāde un uzturēšana, kur minēto projektu ietvaros ir jābūt veiktai dalībnieku reģistrācijai un izstrādātai tiešsaistes pasākumu komunikācijas platformai.

Iepirkuma „Digitālas komunikācijas platformas izstrāde un uzturēšana

pasākuma V Pasaules latviešu zinātnieku kongress „Zinātne Latvijai” vajadzībām”

**Finanšu piedāvājuma forma**

| **Nr.p.k.** | **Pakalpojuma nosaukums** | **Vienība** | **Pakalpojumu cena**  **(EUR bez PVN)** |
| --- | --- | --- | --- |
|  |  |  |  |
| 1. | Digitālās komunikācijas platformas izstrāde | - | - |
| 1.1. | Reģistrācijas platformas izstrāde, apkalpošana un uzturēšana |  |  |
| 1.2. | Interaktīvās pasākumu programmas izstrāde, apkalpošana un uzturēšana |  |  |
| 1.3. | Tiešsaites pasākuma komunikācijas platformas izstrāde, apkalpošana un uzturēšana |  |  |
| 1.4. | Kongresa tīmekļa vietnes izstāde, apkalpošana un uzturēšana |  |  |
| 2. | Kongresa tīmekļa vietnes uzturēšana garantijas periodā no 2023. gada 31. augusta līdz 2027. gada 30. augustam |  |  |
| **Cenu kopsumma (EUR bez PVN):** | | |  |

Finanšu piedāvājumā norādītajās cenās ir iekļautas visas ar Tehniskajā specifikācijā noteikto pakalpojumu izpildi tieši un netieši saistītās izmaksas, kas saistītas ar Tehniskajā specifikācijā noteikto uzdevumu izpildi, arī visi nodokļi (izņemot PVN), visi materiāli un resursi, kas nepieciešami, kā arī izmaksas par jebkādu pieļauto nepilnību vai kļūdu novēršanu pakalpojuma izpildes gaitā pēc Pasūtītāja pieprasījuma.

Paraksts[[1]](#footnote-1)\_\_\_\_\_\_\_\_\_\_\_\_\_\_\_\_\_\_

Vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_

2022. gada . [[2]](#footnote-2)

1. Neaizpilda, ja dokuments ir parakstīts ar drošu elektronisko parakstu vai EIS elektronisko parakstu. [↑](#footnote-ref-1)
2. Sk. iepriekšējo atsauci. [↑](#footnote-ref-2)